
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейският земеделски фонд за развитие на селските райони – Европа инвестира в селските райони”, МИГ Сливница – Драгоман

1. Въведение

Настоящата оценка се изготвя за сдружение „Местна инициативна група Сливница – Драгоман” като част от дейностите за мониторинг на изпълнението на стратегията за Водено от общностите местно развитие. Дейността се финансира в изпълнение на споразумение № РД 50-145/21.10.2016 г. за изпълнение на стратегия за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие“ и подмярка 19.4 „Текущи разходи и популяризиране на стратегия за ВОМР“ от мярка 19 „Водено от общностите местно развитие“ на Програмата за развитие на селските райони за периода 2014-2020 г., подкрепена от Европейския земеделски фонд за развитие на селските райони. 

Оценката има за основна цел да проследи изпълнението на стратегията за ВОМР на сдружение „Местна инициативна група Сливница – Драгоман” за периода от сключване на споразумението 21.10.2016 г. до 31.03.2019 г. Изпълнението на дейността е свързано с осъществяването на мониторинг на прилагането на стратегията съгласно чл. 34, пар. 3, т. ж на Регламент (ЕС) № 1303/2013 на Европейския парламент и на Съвета от 17 декември 2013 година. 

За целите на оценката е използвана информация от следните източници:

•
Програма за развитие на селските райони 2014 – 2020 г.;

•
Стратегията за ВОМР на МИГ „Сливница – Драгоман“; 

•
Годишни доклади по подмярка 19.2 и 19.4, изготвени от МИГ „Сливница – Драгоман“;

•
Проучване на нагласите на населението на територията на МИГ „Сливница – Драгоман“ относно прилагането на стратегия за Водено от общностите местно развитие, изготвено в края на 2018 г. 

Настоящата текуща оценка има две основни цели:

• Да осигури независим преглед на изпълнението на стратегията за ВОМР на МИГ „Сливница – Драгоман“;

• Да послужи за управленски инструмент на МИГ „Сливница – Драгоман“ при прилагането на стратегията за ВОМР.

Оценката проследява реалния напредък в изпълнението на стратегията за ВОМР и постигането на заложените в нея индикатори и резултати. Също така оценката представя информация относно задоволеността на местната общност от територията на МИГ „Сливница – Драгоман“ от прилагането на стратегията за ВОМР.

 Въз основата на използваната и анализирана информация оценката предоставя заключения, изводи и препоръки, които могат да се използват ако е необходимо за подобряване на цялостното изпълнение на стратегията за ВОМР на а МИГ „Сливница – Драгоман“.
2. Обща информация за местна инициативна група „Сливница – Драгоман“ и стратегията за ВОМР
2.1.
Организационна структура на МИГ

2.1.1.
Юридическа форма и изисквания към структурата на сдружението

Сдружение „Местна инициативна група Сливница – Драгоман” (МИГ „Сливница – Драгоман“) e юридическо лице с нестопанска цел за осъществяване на общественополезна дейност. Организацията е учредена на 19.11.2010 г. като заключителен етап от изпълнението на проект по под-мярка 431-2, финансиран по ос 4 ЛИДЕР на Програмата за развитие на селските райони 2007 – 2013 г. За осемгодишната си история МИГ е изпълнила успешно три проекта по подхода ЛИДЕР от ПРСР – два през програмния период 2007 – 2013 г. и един през периода 2014 – 2020 г. В момента се изпълнява четвърти проект по ПРСР 2014 – 2020 г. – стратегията за ВОМР по подмярка 19.2 „Прилагане на операции в рамките на стратегии за Водено от общностите местно развитие“.
В резултат на прилагането на т. нар. „подготвителна мярка” по подхода ЛИДЕР от ПРСР 2007 – 2013 г., сдружение МИГ „Сливница – Драгоман” е формирано и учредено, съгласно правилата и изискванията на ПРСР 2007-2013 г., но също така то разработи и стратегия за местно развитие, която е одобрена за финансиране от Министерството на земеделието и храните. Договорът за изпълнение на СМР № РД 50-82 е сключен на 13.06.2012 г. като стратегията е успешно изпълнена с над 90% усвояване на бюджета. През програмния период 2014 – 2020 г. МИГ „Сливница – Драгоман” изпълни и проект по подмярка 19.1 „Помощ за подготвителни дейности” от ПРСР, по който е разработена стратегия за ВОМР за периода 2014 – 2020 г. 

При учредяването на сдружение „Местна инициативна група Сливница – Драгоман” общото събрание на МИГ се състои от 157 членове – 11 юридически и 146 физически лица. Младежите под 29 г., членуващи в МИГ са 24, което представлява 15 % от общия брой членове, а броят на жените е 50, което съставлява 32% от общата численост. 

Съгласно актуалния Устав на сдружението участието в него е доброволно като членове могат да са физически лица, които са с постоянен адрес и/или работят на територията на действие на МИГ, или юридически лица със седалище и адрес на управление на територията на действие на МИГ. В сдружението могат да членуват и клонове на юридически лица, ако клонът е регистриран на територията на действие на МИГ най-малко 5 години преди подаване на заявление за предоставяне на финансова помощ. Съгласно чл. 14, ал. 3 от Устава представителите на публичния сектор, представителите на стопанския сектор и представителите на нестопанския сектор в Общото събрание на сдружението, не могат да превишават 49% от общия брой на членовете на Общото събрание.

В процеса на работа на МИГ „Сливница – Драгоман” от създаването му досега са извършени редица промени в състава на Общото събрание, в следствие на което в състава му към момента на изготвяне на настоящата оценка влизат 42 членове – представители на публичния, стопанския и нестопанския сектори, като са обхванати 100% от всички групи заинтересовани страни, идентифицирани в анализите и проучванията на територията. 
Освен Общото събрание, което е върховен орган на управление, МИГ се ръководи и от Управителен съвет, съставен от седем лица – членове на сдружението. В периода 2010 – 2016 г. са извършени промени в структурата и състава на УС на МИГ като последните промени са с цел да се отговори на изискванията на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за ВОМР“. 
2.1.2.
 Органи на управление на МИГ 

Органи на управление на сдружение „Местна инициативна група Сливница – Драгоман” са Общото събрание (ОС), Управителния съвет (УС), Председателят на УС и Изпълнителния директор. Върховен орган на МИГ е Общото събрание. От неговия състав се излъчват членове на УС, който е оперативния орган на управление на сдружението. Организационната структура на МИГ е показана на следващата фигура. 
Фигура 1. Организационна структура на МИГ „Сливница – Драгоман“

Съгласно Устава на МИГ Общото събрание е върховен орган на сдружението.  
Правомощията на Общото събрание се заключават в следното:

1. Изменя и допълва устава;

2. Приема други вътрешни актове;

3. Избира и освобождава членовете на Управителния съвет и Председателя на Управителния съвет; 

4. Приема и изключва членове;

5. Взема решение за откриване и закриване на клонове;

6. Взема решение за участие в други организации;

7. Взема решение за преобразуване или прекратяване на сдружението;

8. Приема основни насоки и програма за дейността на сдружението, включително и  стратегията за местно развитие по подхода ЛИДЕР/ВОМР;

9. Приема бюджета на сдружението, включително бюджета по стратегията за местно развитие по подхода ЛИДЕР/ВОМР;

10. Взема решение относно дължимостта и размера на членския внос или на имуществените вноски;

11. Приема отчета за дейността на Управителния съвет;

12. Отменя решенията на другите органи на сдружението, които противоречат на закона, устава или на вътрешни актове, регламентиращи дейността на сдружението;

13. Приема правилата и реда за извършване на общественополезна дейност;

14. Взема и други решения предвидени в устава .

15. Определя седалището и адреса на управление на сдружението.

Членовете на УС се избират от общото събрание за срок от 5 години. Правомощията на Управителния съвет се заключават в следното:

1. Определя обема на представителната власт на отделни негови членове; 

2. Осигурява изпълнението на решенията на общото събрание;

3. Разпорежда се с имуществото на сдружението при спазване изискванията на устава;

4. Подготвя и внася в Общото събрание проект за бюджет;

5. Подготвя и внася в Общото събрание отчет за дейността на сдружението;

6. Определя реда и организира извършването на дейността на сдружението, включително и тази в обща полза, и носи отговорност за това;

7. Взема решения по всички въпроси, които по закон или съгласно устава не спадат в правата на друг орган;

8. Изпълнява задълженията, предвидени в устава;

9. Приема членове на сдружението; 

10. Избира Изпълнителен директор; 

11. Може да избере от своя състав заместник председател на Управителния съвет; 

12. Освобождава членове на сдружението.

Управителният съвет има и следните специфични функции: 

1. Приема дългосрочната стратегия за организационното развитие на сдружението, актуализира я ежегодно или при всяко подписване и/или преподписване на договор с финансиращи институции, включително МЗХГ;

2. Изготвя и приема организационна структура, правилник и процедури за функционирането на изпълнителните органи на сдружението;

3. Избира и освобождава изпълнителните и оперативните звена на сдружението, чиито функции и отговорности се регламентират във вътрешни правила и процедури на сдружението с изключение на Председателя на Управителния съвет, който се избира пряко от Общото събрание;

4. Избира и освобождава Изпълнителния директор на сдружението с мнозинство 2/3 от общия брой на членовете на УС за мандата на УС на сдружението. До избирането на нов изпълнителен директор, старият изпълнява своите функции. Изпълнителният директор може да бъде преизбиран без ограничение.

5. Делегира на експертни съвети и/или журита правомощия по оценка на проектните предложения, финансирани от сдружението по подхода ЛИДЕР/ВОМР или други финансиращи програми;

6. Взема окончателни решения за финансиране на проекти по подхода ЛИДЕР/ВОМР или други финансиращи програми; 

7. УС управлява бюджета на сдружението чрез организиране на конкурси на база на приетата стратегия на сдружението и съобразени с изискванията на финансиращата организация/институция;

8. Избира представители на сдружението в национални и европейски мрежи на селските региони;

9. Взема решение относно участието на сдружението в управлението и контрола на други юридически лица.

Председателят на Управителния съвет  се избира за срок от 5 години и има следните правомощия:

1. Представлява сдружението в страната и чужбина, включително пред държавни органи, институции и учреждения, местни органи на власт и управление, обществени организации, финансови институции, данъчни органи, митнически органи, органи на НОИ, на НЗОК и трети лица;

2. Организира подготовката и провеждането на заседания на УС;

3. Свиква и ръководи заседанията на УС;

4. Осъществява функции по публично представителство на сдружението на национално и международно ниво, освен ако от Управителния съвет е избран друг представител на сдружението;

5. Ръководи заседанията на Общото събрание на сдружението;

6. Осъществява координацията и взаимодействието между органите на сдружението;

7. Сключва /подписва/ трудов договор или договор за наемане с Изпълнителния директор.

8. Сключва допустимите от закона договори, съгласно целите и дейността на сдружението;

9. Подписва договори за финансиране на проекти от страна на сдружението с бенефициенти от местните общности по правилата и разпоредбите на финансиращи организации, включително с МЗХГ по подхода ЛИДЕР/ВОМР. 

Изпълнителният директор има следните функции:  

1. Изпълнителният директор управлява програмната и финансовата дейност на сдружението съобразно устава, Вътрешните правила и решенията на Управителния съвет. Изпълнителния директор участва в заседанията на УС с право на съвещателен глас;

2. Отговаря за прилагането на стратегията за местно развитие; 

3. Подготвя и внася в УС проекти за стратегия и бюджет, включително по подхода ЛИДЕР;

4. Предлага на УС Вътрешните правила за работа на сдружението и промени в тях;

5. Определя длъжностните характеристики, техническите задания и щатното разписание на служителите, експертите и другите сътрудници на сдружението;

6. Предлага на УС за назначаване и освобождаване лица от щатния и нещатния състав на сдружението и определяне възнагражденията им;

7. Извършва текущите разходи за дейността на сдружението и одобрява дейността и извършените разходи на персонала;

8. Осигурява изпълнението на решенията на УС и Общото събрание;

9. Води книгите на сдружението, книга на протоколите и книга на даренията и завещанията;

10. Изготвя и представя на Управителния съвет проект на годишен отчет за дейността и финансов отчет на сдружението и годишен отчет за дейността си;

11. Оказва съдействие на организациите, извършващи преглед на дейността на сдружението;

12. Веднъж годишно осигурява извършването на проверка на дейността на сдружението от лицензиран експерт-счетоводител в съответствие с изискванията на закона или по решение на УС;

13. Изготвя доклад за дейността на сдружението в съответствие с чл. 40, ал. 2 от ЗЮЛНЦ и публикува информация за дейността на сдружението и осигурява вписването в централния регистър;

14. Взема решения по всички въпроси, които по закон или съгласно Устава не спадат към правомощията на друг орган на сдружението. 

Правилата, процедурите и механизмът за взимане на решения са описани подробно в Устава на сдружението.

Екип на МИГ „Сливница – Драгоман”:

Служителите на екипа на МИГ „Сливница – Драгоман” се назначават от УС на МИГ и имат за задача да осъществяват дейностите по оперативната работа на МИГ, свързана с изпълнение на стратегията за водено от общностите местно развитие.
2.2.
Територия и население на МИГ

Територията на МИГ „Сливница – Драгоман” съвпада с административните граници на общините Сливница и Драгоман, които са разположени в Западна България, на юг от Стара планина. На запад граничи с  Република Сърбия, а останалите й граници са с българските общини – Трън, Брезник, Божурище, Костинброд и Годеч. Територията на МИГ отговаря на изискванията на чл. 5, ал. 1 от Наредба 22 от 14 декември 2015 г. за прилагане на подмярка 19.2 „Прилагане на операции в рамките на стратегиите за ВОМР“ от мярка 19 „Водено от общностите местно развитие“, който поставя изисквания, подпомаганата територията да има непрекъснати граници, населението на нея да е в границите между 10 000 и 150 000 жители и да включва селски район съгласно националната дефиниция и посочения в наредбата списък от общини. Територията на МИГ „Сливница – Драгоман” отговаря и на трите критерия за допустимост, както е видно и от приложената карта.

Фигура 2. Карта на територията на МИГ „Сливница – Драгоман“

Територията на сдружение „Местна инициативна група Сливница – Драгоман” обхваща всички 47 населени места на общините Сливница и Драгоман. Подробен списък с населените места, попадащи в обхвата на МИГ е показан в таблица 1.

Таблица 1. Списък на населените места на територията на МИГ „Сливница – Драгоман“ и брой на населението (към 31.12.2016 г.)

	 Община
	Общо

	Населени места
	 

	Сливница
	8999

	с.Алдомировци
	1322

	с.Бахалин
	3

	с.Братушково
	14

	с.Бърложница
	89

	с.Гургулят
	30

	с.Гълъбовци
	158

	с.Драготинци
	44

	с.Извор
	110

	с.Пищане
	8

	с.Повалиръж
	7

	с.Радуловци
	25

	с.Ракита
	30

	гр.Сливница
	7159

	Драгоман
	4916

	с.Беренде
	22

	с.Беренде извор
	24

	с.Василовци
	57

	с.Вишан
	32

	с.Владиславци
	53

	с.Габер
	506

	с.Големо Малово
	124

	с.Горно село
	17

	с.Грълска падина
	14

	с.Долна Невля
	1

	с.Долно ново село
	12

	с.Драгоил
	81

	гр.Драгоман
	3161

	с.Дреатин
	7

	с.Калотина
	231

	с.Камбелевци
	3

	с.Круша
	39

	с.Летница
	11

	с.Липинци
	3

	с.Мало Малово
	59

	с.Начево
	12

	с.Неделище
	0

	с.Несла
	89

	с.Ново бърдо
	30

	с.Прекръсте
	32

	с.Раяновци
	35

	с.Табан
	17

	с.Цацаровци
	109

	с.Цръклевци
	39

	с.Чеканец
	7

	с.Чепърлинци
	11

	с.Чорул
	23

	с.Чуковезер
	14

	с.Ялботина
	41


Според представените данни от НСИ към 31.12.2016 г. общият брой на населението на територията на МИГ е 13 915 жители.
3. Цели, приоритети и съдържание на СВОМР

Стратегията за ВОМР на МИГ „Сливница – Драгоман“ е разработена на базата на основните приоритети на Република България в контекста на прилагането на Европейските структурни и инвестиционни фондове, както и е съобразена изцяло с целите и приоритетите на Програмата за развитие на селските райони за периода 2014 – 2020 г. Като СВОМР, която се финансира само от ЕЗФРСР, целите на стратегията не кореспондират с цели на други оперативни програми, прилагани в страната през настоящия програмен период. Стратегията е напълно съобразена и с приоритетите за развитие на двете общини от състава на МИГ и отговаря на техните стратегически документи. 

Основната цел, която си поставя стратегията за ВОМР на МИГ „Сливница – Драгоман“ е: „Използване на потенциала на територията на МИГ „Сливница – Драгоман” за интензивно, устойчиво и природосъобразно развитие”.
Постигането на тази главна стратегическа цел се цели да се осъществи посредством инвестиции и действия от страна на МИГ, насочени в четири основни приоритета, всеки от които е насочен към постигането на специфични цели на СВОМР.  

Специфичните цели на стратегията за водено от общностите местно развитие на МИГ „Сливница – Драгоман” са част от цялостна стратегическа рамка и са показани в таблицата по-долу:

	ПРИОРИТЕТ І. Повишаване на икономическия капацитет на селскостопанския сектор, чрез подкрепа за екологично и биологично насочени производствени дейности.

	Специфична цел 1. Повишаване на дела на земеделския сектор в икономиката на територията на МИГ „Сливница – Драгоман”.

	Специфична цел 2. Преструктуриране и модернизиране на стопанства от територията на МИГ, заети с биологично производство за подобряване на конкурентоспособността на земеделското производство на територията на МИГ „Сливница – Драгоман”.

	Специфична цел  3. Повишаване на добавената стойност на селскостопанския сектор на територията на МИГ „Сливница – Драгоман”

	Специфична цел 4. Повишаване на заетостта в земеделския сектор на територията на МИГ „Сливница – Драгоман”

	Мярка
	4.1 Инвестиции в земеделски стопанства

	Мярка
	4.2 Инвестиции в преработка/маркетинг на селскостопански продукти

	ПРИОРИТЕТ ІІ. Подобряване качеството на живот на територията и съхраняване на  околната среда и възстановяване на горския фонд.

	Специфична цел 1. Подобряване на градската среда, свързаността на населените места и социалната инфраструктура и услуги на територията на МИГ.

	Специфична цел 2. Подобряване на туристическите инфраструктура и услуги на територията на МИГ.

	Специфична цел 3. Съхранение на духовния и културния живот на населението на територията на МИГ и развитие на културната идентичност и традиции на територията на МИГ.

	Специфична цел 4. Залесяване и възстановяване на горския фонд на територията на МИГ

	Специфична цел 5. Преустановяване на процесите на ерозия на почвите на територията на МИГ, борба със замърсяването на въздуха и загубата на водни ресурси.

	Мярка
	7.2 Инвестиции в създаването, подобряването или разширяването на всички видове малка по мащаби инфраструктура

	Мярка
	7.5 Подкрепа за публично ползване в инфраструктура за отдих, туристическа информация и малка по мащаб туристическа инфраструктура

	Мярка
	7.6 Проучвания и инвестиции, свързани с поддържане, възстановяване на културното и природното наследство на селата

	Мярка
	8.1 Залесяване и поддръжка

	ПРИОРИТЕТ ІІІ. Увеличаване на икономическия капацитет на микропредприятията и разкриване на работни места.

	Специфична цел 1. Стимулиране на икономическия растеж на микропредприятията в индустриалния сектор и сектора на услугите на територията на МИГ „Сливница – Драгоман”.

	Специфична цел 2. Подпомагане създаването на заетост чрез подкрепа на микропредприятия в индустриалния сектор и сектора на услугите на територията на МИГ „Сливница – Драгоман”.

	Мярка
	6.4 Инвестиции в подкрепа на неземеделски дейности

	ПРИОРИТЕТ ІV. Успешно изпълнение на стратегията за водено от общностите местно развитие на територията на МИГ „Сливница – Драгоман”.

	Специфична цел 1. Подкрепа за изпълнение на дейностите на стратегията за ВОМР и постигане на нейните цели и приоритети.

	Специфична цел 2. Подкрепа за включване на населението на територията на МИГ „Сливница – Драгоман” в процеса на изпълнение на стратегията за ВОМР.  

	Мярка 
	19.4 Текущи разходи и популяризиране на стратегия за водено от общностите местно развитие


Индикаторите за цялостното прилагане на стратегията за ВОМР, както и тези по отделните мерки и тяхното постигане са посочени в следващите части на настоящата оценка. 
4. Изпълнение на СВОМР

4.1 Изпълнение на дейности по подмярка 19.2

Подмярка 19.2 „Прилагане на операции в рамките на стратегии за ВОМР“ е свързана със същинското изпълнение на стратегията за ВОМР на МИГ „Сливница – Драгоман“. По нея местната инициативна група следва да подготви и открие приеми по всички 7 мерки от стратегията си за ВОМР. След това МИГ следва да извърши оценка на всички постъпили проекти, като изпрати одобрените в Държавен фонд „Земеделие“, където оценката им, както и правилността на проведената процедура да бъдат потвърдени. В следващия етап от прилагането на стратегията МИГ, заедно с ДФЗ следва да сключат договори за изпълнение на одобрените проекти. В последния етап МИГ следва да извършва мониторинг на изпълнението на проекта до и след окончателното плащане съгласно нормативната уредба и сключените споразумения и договори.
Настоящият документ има за цел да проследи извършените от МИГ дейности по изпълнение на подмярка 19.2, като оцени напредъка, изведе заключения и даде препоръки, ако е необходимо.
4.1.1. Извършени дейности по изпълнение на стратегията за ВОМР на МИГ „Сливница – Драгоман“ за 2016 г. по подмярка 19.2
1. На 21.10.2016 г. МИГ „Сливница – Драгоман“ е сключила споразумение за изпълнение на стратегия за Водено от общностите местно развитие с Управляващия орган на Програмата за развитие на селските райони 2014 – 2020 г.

2. От МИГ са разработени процедура и критерии за подбор на проекти по СВОМР на МИГ „Сливница – Драгоман“ във връзка с чл. 45, ал. 1 от Наредба № 22 от 14.12.2015г. за прилагане на подмярка 19.2. „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 - 2020 г. и споразумение за изпълнение на СВОМР № РД 50-145/21.10.2016 г. ПКПП са разработени от членове на изпълнителния екип на МИГ и са одобрени с Решение № 159 от Протокол № 51  от 28.11.2016г. на УС на МИГ „Сливница – Драгоман“. МИГ „Сливница – Драгоман“  ще прилага  ПКПП,  в тяхната последователност за изпълнение на СВОМР при избора и финансирането на проекти. Тези процедури уреждат взаимоотношенията между органите на МИГ във връзка с администриране процеса на подбор на проекти. ПКПП по СВОМР на МИГ „Сливница – Драгоман“ са изцяло съобразени с Процедурата за подбор на проекти към стратегия за ВОМР на МИГ от Глава четвърта, Раздел I от Наредба № 22 от 14.12.2015 г., като те целят да детайлизират всички конкретни отговорности за изпълнение на правомощията и функциите на органите на МИГ във връзка с процеса на подбор на проекти по СВОМР, да представят всички стъпки и срокове за провеждане на изискваните по Наредба № 22 от 2015 г. дейности за прилагане на СВОМР и функциониране на МИГ. ПКПП са валидни за всички мерки на СВОМР на МИГ и допълват процедурите в наредбите и техните последващи изменения, касаещи конкретните мерки от ПРСР, заложени в СВОМР. При изработването на ПКПП са взети предвид изискванията на УО на ПРСР и ДФЗ и нормативната база на подхода ВОМР. ПКПП са публични и са качени на сайта на МИГ „Сливница – Драгоман“.

3. Местната инициативна група е изготвила индикативен график за приемите по съответните мерки от стратегията за ВОМР. Индикативният график е одобрен от УС на МИГ с Решение №159 от Протокол № 51 от 28.11.2016 г., като е публикуван на интернет страницата на МИГ на 30.11.2016 г. 
4.1.2. Извършени дейности по изпълнение на стратегията за ВОМР на МИГ „Сливница – Драгоман“ за 2017 г. по подмярка 19.2
1. Поради настъпили промени в нормативната уредба и по-специално Наредба № 22 от 2015 г. и въвеждането на кандидатстване в Интегрираната система за управление и наблюдение, МИГ „Сливница – Драгоман“ е изготвила нова Процедура за подбор на проектни предложения към стратегията за ВОМР. Процедурата е приета и утвърдена от УС с Решение на № 178 от Протокол № 59/28.09.2017 г. ПППП по СВОМР на МИГ „Сливница – Драгоман“ е изцяло съобразена с изискванията на Глава четвърта, Раздел I от Наредба № 22 от 14.12.2015г., като се цели детайлизиране на всички конкретни отговорности за изпълнение на правомощията и функциите на органите на МИГ във връзка с процеса на подбор на проекти по СВОМР. ПППП отменят Процедура и критерии за подбор на проекти, приети с Решение № 159 от Протокол № 51  от 28.11.2016 г. на УС на МИГ „Сливница – Драгоман“. При изработването на ПППП са взети предвид изискванията на УО на ПРСР и ДФЗ и нормативната база на подхода ВОМР.
2. Поради настъпилите нормативни промени (в Наредба № 1 от 22.01.2016 г.; в Наредба № 22 от 14.12.2015 г.; в ПМС № 161 от 04.07.2016 г.; в Закона за държавните помощи; в Закона за управление на средствата от европейските структурни и инвестиционни фондове, в Закона за подпомагане на земеделските производители), свързани основно с извършването на прием на проекти единствено в ИСУН, МИГ „Сливница – Драгоман“ не е успяла да изпълни приетата Индикативна работна програма за 2017 г. Извършените в нормативната уредба изменения изцяло променят начина на съгласуване на условията за кандидатстване, на кандидатстване и оценка на проектните предложения. Първоначално проектните предложения следва да се подават на хартиен носител в офиса на МИГ, да се оценяват от КИП в офиса и след това процедурата по оценка в едно с проектните предложения да се съгласува в ДФЗ. След промените в нормативната уредба проектните предложения се подават по електронен път в ИСУН, оценяват се в ИСУН и се съгласуват от ДФЗ в ИСУН.  Съобразно тези промени ДФЗ е следвало да синхронизира своите процедури на работа, както и своята информационна система ИСАК с ИСУН, като това не се случило напълно за 2017 г. Промените в законодателството, както и липсата на изготвени от страна на ДФЗ образци на документи по някои от мерките от стратегиите за ВОМР е довело до необходимост от актуализиране на индикативният годишен график. Това е извършено с Решение № 179 от Протокол № 59/28.09.2017 г. С него УС актуализира Индикативната годишна работна програма за 2017 г. Въпреки желанието и всички усилия от страна МИГ, приеми на проектни предложения по СВОМР за 2017 г. не са отворени.
3. МИГ е разработила нова Индикативна годишна работна програма за 2018 г. за приемите по съответните мерки от стратегията за ВОМР, която е  одобрена с решение на УС на МИГ от 12.12.2017 г.
4.1.3. Извършени дейности по изпълнение на стратегията за ВОМР на МИГ „Сливница – Драгоман“ за 2018 г. по подмярка 19.2
1. През отчетния период МИГ е изготвила и публикувала в ИСУН процедури за прием на проектни предложения по мерки 4.2, 4.1, 6.4, 7.2, 7.6 и 7.5 от стратегията за ВОМР. Документите са съгласувани и одобрени от УО на ПРСР. В дните на стартиране на приеми на проектни предложения в ИСУН обявите за тях са поставени пред офиса на МИГ и на видно място в сградите на двете общини Сливница и Драгоман. За тези дейности е съставен протокол за поставяне, който е публикуван на интернет страницата на МИГ, заедно със пакета документи и в рамките на три дни след обявяването е публикувана и информация в местния вестник „Софийски вестник“. 

2. В периодите на прием МИГ е предоставяла отговори на постъпили въпроси от кандидати, които са публикувани в ИСУН съгласно ПППП. 

3. Управляващият орган на ПРСР е активирал приемите по съответните мерки, както следва:

-
 Процедура № BG06RDNP001-19.022 по мярка 4.2 с дата на обявяване 26.04.2018 г. и краен срок за кандидатстване 31.05.2018 г. По процедурата е подадено едно проектно предложение. КППП, назначена за оценка на проектни предложения по мярка 4.2 е изготвила оценителен доклад на 12.07.2018 г. Управителният съвет на МИГ е одобрил доклада на КППП  и одобрения за финансиране проект със стойност на субсидията 129 856,97 лв., за което МИГ е уведомил ДФЗ. 

-
Процедура № BG06RDNP001-19.029 по мярка 4.1 с дата на обявяване 29.05.2018 г. и краен срок за кандидатстване 29.06.2018 г. По процедурата са подадени четири проектни предложения. КППП, назначена за оценка на проектни предложения по мярка 4.1 е изготвила оценителен доклад на 10.08.2018 г. Управителният съвет на МИГ е одобрил доклада на КППП с одобрен един проект за финансиране със стойност на субсидията 233 867,98 лв., един проект включен в резервен списък и два отхвърлени поради несъответствие с критериите за административно съответствие и допустимост, за което МИГ е уведомил ДФЗ. 

-
Процедура № BG06RDNP001-19.107 по мярка 6.4 с дата на обявяване 16.10.2018 г. и краен срок за кандидатстване 16.11.2018 г. По процедурата са подадени четири проектни предложения. КППП, назначена за оценка на проектни предложения по мярка 6.4 е изготвила оценителен доклад на 28.12.2018 г. Управителният съвет на МИГ е одобрил доклада на КППП с одобрени четири проекта за финансиране със стойност на субсидията 301 542,28 лв., за което МИГ е уведомил ДФЗ. 

 - Процедура № BG06RDNP001-19.135 по мярка 7.2 с дата на обявяване 07.11.2018 г. и краен срок за кандидатстване 10.12.2018 г. По процедурата е подадено едно проектно предложение. КППП, назначена за оценка на проектни предложения по мярка 7.2 е изготвила оценителен доклад на 22.01.2019 г. Управителният съвет на МИГ е одобрил доклада на КППП с одобрен един проект за финансиране със стойност на субсидията 269 943,24 лв., за което МИГ е уведомил ДФЗ.  

-
Процедура № BG06RDNP001-19.153 по мярка 7.6 с дата на обявяване 28.11.2018 г. и краен срок за кандидатстване 04.01.2019 г. По процедурата са подадени две проектни предложения. КППП, назначена за оценка на проектни предложения по мярка 7.6 е изготвила оценителен доклад на 14.02.2019 г. Управителният съвет на МИГ е одобрил доклада на КППП с одобрени два проекта за финансиране с обща стойност на субсидията 69 775,63 лв., за което МИГ е уведомил ДФЗ. 
-
Процедура № BG06RDNP001-19.190 по мярка 7.5 с дата на обявяване 16.12.2018 г. и краен срок за кандидатстване 25.01.2019 г. По процедурата няма подадени проектни предложения и няма назначена Комисия за подбор на проектни предложения.  
Оценителните сесии по цитираните процедури са извършени от МИГ съгласно ПППП при спазване на всички нормативни срокове. Към момента на изготвяне на настоящата оценка все още няма информация от ДФЗ за одобрена или разгледана процедура и одобрен или разгледан предложен за финансиране проект от страна на МИГ „Сливница – Драгоман“.

4. През 2018 г. ИГРП на МИГ „Сливница – Драгоман“ е  актуализирана няколкократно с решения на УС на МИГ от 20.03.2018 г., 24.07.2018 г. и 05.11.2018 г.

5. С писмо от 14.12.2018 г. УО на ПРСР е уведомил МИГ „Сливница – Драгоман“, че местната инициативна група няма да може да обяви прием по мярка 8.1 „Залесяване и поддръжка“ от СВОМР през 2018 г. и 2019 г. Причината е, че мярката не е включена в индикативната годишна работна програма за ПРСР 2014 – 2020 г. за 2018 г. и 2019 г. и поради тази причина няма да са ясни условията за държавни помощи по нея съгласно „Указанията за приложим режим на държавни помощи по мерки, финансирани от ПРСР 2014 – 2020г. в стратегии за ВОМР и условия произтичащи от него“.

4.1.4. Изпълнение на индикаторите по мерки
Както беше представено до тук стратегията за Водено от общностите местно развитие на МИГ „Сливница – Драгоман“ съдържа 7 мерки и се финансира единствено от Европейския земеделски фонд за развитие на селските райони. В стратегията са заложени индикатори, чрез които да бъде оценено нейното изпълнение. Индикаторите са общи за цялостното прилагане на стратегията и специфични за прилагането на всяка мярка поотделно. В настоящата час ще бъде разгледано постигането на индикаторите по стратегията към 31.03.2019 г.

Изпълнение на индикаторите за цялостното прилагане на стратегията за ВОМР на МИГ „Сливница – Драгоман“
	 Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по СВОМР
	Брой
	23
	0
	0

	Бенефициенти, подпомогнати по СВОМР
	Брой
	17
	0
	0

	Общ размер на субсидията
	лева
	2 604 000
	0
	0

	Създадени работни места
	Брой
	28
	0
	0

	Проекти за повишаване на икономическия капацитет на селскостопанския сектор, чрез подкрепа за екологично и биологично насочени производствени дейности.
	Брой
	7
	0
	0

	Проекти за подобряване качеството на живот на територията и съхраняване на  околната среда и възстановяване на горския фонд
	Брой
	9
	0
	0

	Проекти за увеличаване на икономическия капацитет на микропредприятията
	Брой
	6
	0
	0

	Проекти за управление и изпълнение на стратегия за ВОМР
	Брой
	1
	1
	100%

	Проведени обучения, семинари, информационни срещи
	Брой
	14
	5


	35,71%



	Брой лица участвали в обучения, семинари и информационни срещи
	Брой
	270
	90


	33,33%



	Брой лица от уязвимите групи /вкл. и роми/  участвали в обучения, семинари и информационни срещи
	Брой
	41
	5


	12,20%




Изпълнение на индикаторите по мярка 4.1 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	5
	0
	0

	Бенефициенти, подпомогнати по мярката
	Брой
	5
	0
	0

	Общ размер на инвестицията
	лева
	480 000
	0
	0

	Проекти на млади земеделски производители или жени
	Брой
	2
	0
	0

	Проекти свързани с опазване на компонентите на околната среда и/или инвестиции, осигуряващи съответствие на стопанството с изискванията на стандартите на ЕС
	Брой
	5
	0
	0

	Подкрепени стопанства от растениевъдния сектор
	Брой
	2
	0
	0

	Проекти за инвестиции в сектори Плодове и зеленчуци, Животновъдство, или в преработка на Етерично-маслени и медицински култури или в преработка на Технически култури
	Брой
	3
	0
	0

	Създадени нови работни места
	Брой
	6
	0
	0


 Изпълнение на индикаторите по мярка 4.2 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	2
	0
	0

	Бенефициенти, подпомогнати по мярката
	Брой
	2
	0
	0

	Общ размер на инвестицията
	лева
	130 000
	0
	0

	Проекти свързани с опазване на компонентите на околната среда и/или инвестиции, осигуряващи съответствие на предприятието с изискванията на стандартите на ЕС
	Брой
	2
	0
	0

	Проекти за преработване на суровини от растителен или животински произход, попадащи в обхвата на „чувствителните сектори”
	Брой
	1
	0
	0

	Проекти свързани с иновации в предприятието
	Брой
	1
	0
	0

	Създадени нови работни места
	Брой
	5
	0
	0


Изпълнение на индикаторите по мярка 6.4 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	6
	0
	0

	Бенефициенти, подпомогнати по мярката
	Брой
	6
	0
	0

	Общ размер на инвестицията
	лева
	633 000
	0
	0

	Проекти свързани с опазване на компонентите на околната среда и/или инвестиции, осигуряващи съответствие на предприятието с изискванията на стандартите на ЕС
	Брой
	5
	0
	0

	Проекти в производствения сектор


	Брой
	2
	0
	0

	Проекти за инвестиции в сектора на услугите
	Брой
	2
	0
	0

	Проекти за инвестиции в областта на туризма
	Брой
	2
	0
	0

	Създадени нови работни места
	Брой
	10
	0
	0


Изпълнение на индикаторите по мярка 7.2 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	3
	0
	0

	Бенефициенти, подпомогнати по мярката
	Брой
	3
	0
	0

	Общ размер на инвестицията
	лева
	540 000
	0
	0

	Проекти, които отговарят на приоритетите, заложени в  Общинския план за развитие
	%
	100
	0
	0

	Население на територията на МИГ, което се ползва от подобрените услуги – дял
	        %
	          75
	0
	0

	Създадени временни работни места
	Брой
	           7
	0
	0


Изпълнение на индикаторите по мярка 7.5 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	2
	0
	0

	Бенефициенти, подпомогнати по мярката
	Брой
	2
	0
	0

	Общ размер на инвестицията
	лева
	110 000
	0
	0

	Проекти, които отговарят на приоритетите, заложени в  Общинския план за развитие
	%
	100
	0
	0

	Население на територията на МИГ, което се ползва от подобрените услуги - дял
	        %
	          75
	0
	0

	Създадени нови работни места
	Брой
	           2
	0
	0


Изпълнение на индикаторите по мярка 7.6 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	2
	0
	0

	Бенефициенти, подпомогнати по мярката
	Брой
	2
	0
	0

	Общ размер на инвестицията
	лева
	70 000
	0
	0

	Проекти, които отговарят на приоритетите, заложени в  Общинския план за развитие
	%
	100
	0
	0

	Население на територията на МИГ, което се ползва от подобрените услуги - дял
	        %
	          50
	0
	0

	Създадени временни работни места
	Брой
	           2
	0
	0


Изпълнение на индикаторите по мярка 8.1 от стратегията за ВОМР на МИГ „Сливница – Драгоман“
	Индикатор
	Мерна единица
	Цел до края на СВОМР
	Изпълнение на индикатора

	
	
	
	стойност
	%

	Проекти, финансирани по мярката
	Брой
	3
	0
	0

	Бенефициенти, подпомогнати по мярката
	Брой
	2
	0
	0

	Общ размер на инвестицията
	лева
	50 000
	0
	0

	Екологична насоченост на проектите
	%
	100
	0
	0

	Инвестиции, насочени към терени с висок или среден риск от ерозия
	%
	50
	0
	0

	Инвестиции реализирани в землище на населено място в обхвата на Натура 2000 или в съседство с място по Натура 2000
	%
	50
	0
	0

	Създадени временни работни места
	Брой
	          3
	0
	0


4.1.5. Промени в споразумението за изпълнение на стратегията за ВОМР
Съгласно изискванията на действащата нормативна уредба по подхода ВОМР промените в споразумението за изпълнение на стратегията за ВОМР, включително и на самата стратегия се извършват чрез едностранно писмено уведомление от МИГ до всички страни по споразумението, едностранно от УО на ПРСР въз основа на заявление от МИГ, както и с допълнително споразумение.

До момента на изготвяне на настоящата оценка МИГ „Сливница – Драгоман“ е извършила следните промени в стратегията за ВОМР:

· на 27.02.2018 г. във връзка с подадено заявление за прекратяване на членство в Сдружението е извършена смяна в състава на Общото събрание и с решение на УС №196/27.02.2018 г. е приет за нов член г-жа Александра Асенова Лилова, която е представител на уязвима група безработни младежи до 29 г. Със заявление за промяна на споразумението за изпълнение на СВОМР на МИГ „Сливница – Драгоман“ от 11.05.2018 г. е уведомен Управляващия орган на ПРСР 2014 – 2020 за извършената смяна.

· през месец юли 2018 г. е извършена промяна в колективния орган на сдружението. По собствено желание е освободен за член на Общото събрание  - г-жа Александра Асенова Лилова и на нейно място е приета г-жа Йорданка Асенова Георгиева, която е представител на нестопанския сектор.
· на 20.08.2018 г. е проведено извънредно Общо събрание, на което е взето решение за промяна в Устава на МИГ „Сливница – Драгоман“ и промяна в Управителния съвет на Сдружението. Взето е и решение за промяна на състава на УС на МИГ „Сливница – Драгоман“, а именно като член на УС е освободена г-жа Емилия Горанова Милушева – представител на публичния сектор – община Драгоман. На нейно място Общото събрание е избрало за член на УС на МИГ „Сливница – Драгоман“ г-жа Йорданка Асенова Георгиева – представител на нестопанския сектор от община Драгоман.

С писмо с № 19-19-2-01-33/17.10.2018 г. на Ръководителя на УО на ПРСР са одобрени промените в сдружението, по отношение на състава на Колективния върховен орган и Колективния управителен орган на СНЦ „Местна инициатива група Сливница-Драгоман”. 

· на 28.05.2018 г. е сключено допълнително споразумение към споразумението за изпълнение на стратегията за Водено от общностите местно развитие № РД 50 – 145/21.10.2016 г. Допълнителното споразумение за изменение на одобрената стратегия за ВОМР се сключи на основание чл. 10 от Споразумение № РД 50 – 145/21.10.2016 г. и чл. 39, т. 1 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за ВОМР“ на мярка 19 „Водено от общностите местно развитие“.

4.1.6. Проблеми и предизвикателства при изпълнението на стратегията за ВОМР
Като основен проблем при прилагането на стратегията за ВОМР са изведени измененията в нормативната база по подхода ВОМР, които са довели до закъснение в откриването на приеми по мерките на стратегията за ВОМР. Също негативно влияние е оказало и късното изготвяне на важни за кандидатите по стратегията документи от страна на ДФЗ. 

Друг основен проблем е, че Повече от осем месеца след приключване на оценката на проектите по приемите по мярка 4.1 и 4.2 все още от ДФЗ няма никаква информация и действия за одобрение на предложените за финансиране от МИГ проектни предложения. Това пречи на възможностите за отваряне на нови приеми, поради неяснота относно размера на бюджета, който остава по тях. Това е в сила и за всички останали проведени приеми по стратегията, тъй като към 31.03.2019 г. МИГ няма информация от ДФЗ по тях. 
4.1.7. Изводи и препоръки

Съгласно представената информация сдружение с нестопанска цел „Местна инициативна група Сливница – Драгоман“ е утвърдена структура на територията на общините Сливница и Драгоман с повече от 8 годишна история. Местната група е съставена от експерти с опит и доказан професионализъм при работата по подхода ЛИДЕР/ВОМР. За целия период на изпълнение на стратегията за ВОМР не са извършени промени в състава на екипа на МИГ за нейното прилагане. През 2016 г. МИГ е извършила необходимата подготовка за откриване на приеми на проекти по стратегията през 2017 г. Въпреки краткото време, с което е разполагал екипът на МИГ са разработени правила и процедури за прием и оценка на проекти към стратегията за ВОМР, изготвен е индикативен график за прием, консултирани са редица кандидат бенефициенти, проведени са обучения и е публикувана информация относно възможностите за кандидатстване с проекти по стратегията за ВОМР.

Въпреки извършената подготовка за прием и оценка на проекти, такъв не се осъществява през 2017 г. На национално ниво се извършва основна промяна в нормативната уредба, като се изменя изцяло начина на кандидатстване и подаване на проектните предложения. Това поражда промени в целия процес на оценка и последващи действия от страна на МИГ за комуникация с отговорните за прилагането на подхода ВОМР държавни институции – УО на ПРСР и ДФЗ. Налага се промяна в процедурите на МИГ. От страна на ДФЗ се реализира забавяне във времето на подготовка на важни за откриването на приеми по стратегията документи, което не позволява спазването на индикативния график за прием на МИГ. Това налага МИГ няколкократно да актуализира графика, като окончателно приемите се пренасочват за 2018 г. През 2017 г. поради причини извън обсега на МИГ приеми по стратегията за ВОМР не са открити.

През 2018 г. МИГ е извършила всички необходими дейности за откриване на приеми и оценка на получените заявления. През тази година МИГ е открила приеми по 6 от общо 7 мерки от стратегията за ВОМР. Причината за неоткриване на прием по мярка 8.1 е описана в настоящата оценка в частта за извършените през 2018 г. дейности по подмярка 19.2, но основното е, че тя е извън компетенциите на МИГ. 
Към 31.03.2019 г. МИГ е извършила оценки и е одобрила проектите по откритите приеми по мерки 4.1, 4.2, 6.4, 7.2 и 7.6 на стратегията за ВОМР. След като ДФЗ разгледа и потвърди извършената работа от МИГ и след сключването на договорите с крайните бенефициенти МИГ ще разполага с информация относно възможни остатъчни средства, които да бъдат предмет на допълнителни приеми.

Тъй като приемите за проектни предложения са стартирали през 2018 г. и към момента на изготвяне на настоящата оценка все още няма сключени договори с крайни бенефициенти по стратегията, постигането на индикаторите по отделните мерки на стратегията за Водено от общностите местно развитие не може да бъде измерено. Същото се отнася и за основните индикатори за общото прилагане на стратегията.

Въпреки това МИГ е постигнал напредък по някои от общите индикатори, представени в т. 4.1.4. Подробна информация относно постигнатите индикатори е представена по-напред в настоящата оценка.
За изминалият период 2016 – 2018 г. МИГ е извършила необходимото за стартиране същинското изпълнение на стратегията за ВОМР. Може да се направи заключение, че основната работа по изпълнение на стратегията е извършена и предстои приключване на оценката по някои от мерките от страна на МИГ. От основно значение е изпратените за проверка в ДФЗ оценителни процедури и проектни да бъдат своевременно обработени, за да не се допусне значително забавяне (което е налице по мерки 4.1 и 4.2), което ще има негативни последици за крайните бенефициенти към стратегията за ВОМР на МИГ „Сливница – Драгоман“.

В заключение трябва да се отбележи, че местната инициативна група, работейки в много сложна и променяща се обстановка, се е справила на много високо професионално ниво със задачата си за прилагане на стратегията и е извършила всички необходими дейности, които са в нейната компетенция. За получаването на пълна картина на изпълнението на стратегията за ВОМР е необходимо текущото ежегодно извършване на оценка на нейното прилагане. По този начин МИГ ще разполага със своевременна информация и ще има възможност за взимане на управленски решения, когато това е необходимо. 

4.2. Изпълнение на дейности по подмярка 19.4 „Текущи разходи и популяризиране на стратегия за Водено от общностите местно развитие“
4.2.1. Извършени дейности по изпълнение на стратегията за ВОМР на МИГ „Сливница – Драгоман“ за 2016 г. по подмярка 19.4
През 2016 г. МИГ „Сливница – Драгоман“ е разполагала с малко повече от 2 месеца от момента на сключване на споразумението за изпълнение на стратегия за ВОМР, за извършване на дейности по подмярка 19.4. За този кратък период местната група е извършила следното:

· Със Заповед № РД 09-925/21.11.2016 г. е получено одобрение на бюджет по подмярка 19.4 за 2016 г.
· За изпълнение на дейностите по подмярка 19.4 са сключени 4 договора: договор за счетоводно обслужване № 28/21.10.2016 г. с „Евро консулт СТ” ЕООД; договор за  създаване и реализиране на публикации в печатни и/или електронни медии на покани за организирани  събития и други, свързани с популяризиране дейността на МИГ № 29/07.11.2016 г. с „Джулай Медия” ООД; договор  за издаване на информационен бюлетин, изработка на информационни табели, отпечатване на брошури, рекламни материали, формуляри за кандидатстване, материали за обучения, издаване ръководство за кандидатстване, други разходи за популяризиране, информиране и публичност (рекламни комплекти) № 30/14.11.2016 г. с „Джусита – Дес” ООД; договор за провеждане на четири броя обучения на екипа, членовете на колективния върховен орган, местни лидери и потенциални бенефициенти във връзка с прилагането на стратегията за ВОМР, организиране на срещи на МИГ и участие на екипа и членовете на колективния върховен орган в срещи с други МИГ с № 31/14.11.2016 г. с „ЕГ Консулт” ООД.

· Направени са два броя публикации за популяризиране, информиране и публичност на дейността на МИГ „Сливница – Драгоман“ във вестник „Софийски вестник” на 10.11.2016 г. и на 21.12.2016 г.

· Отпечатани са материали за обучение: за обучение на екипа и членове на колективния върховен орган – 50 бр., за местни лидери – 70 бр.

· Организирано и проведено е двудневно обучение на  местни лидери и потенциални бенефициенти на 16 и 17.12.2016 г. в комплекс „Алексиевата къща”, с. Гургулят, община Сливница, на което са присъствали 21 участника и 2 лектора. На обучението са представени на потенциалните кандидати частните мерки от СВОМР и възможностите за кандидатстване по тях.
· Организирано и проведено е двудневно обучение на екипа и членовете на колективния върховен орган на 9 и 10.12.2016 г. в комплекс „Алексиевата къща”, с. Гургулят, община Сливница с участието на 14 човека.
· Организирана и проведена е работна среща на екипа и членовете на ОС на МИГ на 28.11.2016 г. в комплекс „Алексиевата къща”, с. Гургулят, община Сливница с 14 участника – екипа и членове на ОС на МИГ.
· В офиса на МИГ са консултирани 28 потенциални кандидати към стратегията за ВОМР на МИГ.

· За популяризиране на дейността на МИГ са изработени 150 бр. рекламни комплекти (тефтер, календар, химикал, торбичка и джобно календарче).
· Издаден е информационен бюлетин на МИГ брой 14 (за месец декември 2016 г.) в тираж 1000 бр.
· Изработени и монтирани са три броя информационни табели съгласно нормативните изисквания за публичност. Табелите са монтирани на входните врати на двата офиса на МИГ, а изработената подвижна табела се намира в основния офис в град Сливница.
· Електронната страница на МИГ Сливница – Драгоман www.mig-sd.org е поддържана от техническия асистент на МИГ, като на нея е качена цялата необходима информация съгласно нормативните изисквания, както следва:
1. одобрената стратегия за ВОМР, първоначално одобрения бюджет и всички последващи изменения;

2. всички решения и протоколи от заседания на УС  и ОС;

3. актуален списък на членовете на ОС и на членовете УС, съдържащ данни за адресната регистрация на физическите лица или седалището и адреса на управление на юридическото лице, сектор, на който е представител, и групата от заинтересовани лица, които представлява;

4. списък на юридическите лица, с които МИГ има сключен договор, както и предмета на сключения договор;

5. всички правила за работа на МИГ (ПКПП);

6. доклади за дейността и финансовите отчети за дейността на МИГ, представени в Централния регистър при Министерството на правосъдието;

7. годишни доклади за отчитане изпълнението на стратегията за ВОМР, представяни пред водещия фонд;

 8. индикативна годишна работна програма по стратегия за ВОМР на МИГ Сливница – Драгоман за 2017 година;

9. график за провеждане на информационни срещи, семинари, обучения, обществено обсъждане и др.;

10. важни съобщения, покани, снимки и др.
· В този период МИГ е осъществила следната кореспонденция:
1. писмо с изх. № 075/31.10.2016 г. до УО на ПРСР – Заявление за одобрение на финансова помощ по подмярка 19.4 - приложение № 2; Заявление за одобрение на планирани дейности и разходи за 2016 година - приложение № 3; Заявление за одобрение на планирани дейности и разходи за 2017 година - приложение № 3;
2. писмо с изх. № 076/02.11.2016 г. до ДФЗ – Списък за планирани обществени поръчки за периода 2016 и 2017 г.;

3. писмо с изх. № 077/17.11.2016 г. до МЗХ и ДФЗ – Уведомление за предстоящи обучения;

4. писмо с изх. № 079/28.11.2016 г. до ДФЗ – Придружително писмо за предоставяне на изискани документи;
5. писмо с изх. № 080/30.11.2016 г. до ДФЗ – Придружително писмо за предоставяне на изискани документи;
6. писмо с изх. № 086/13.12.2016 г. до ДФЗ – Придружително писмо за предоставяне на допълнителни документи във връзка с осъществяването на контрол върху обществените поръчки.

4.2.2. Извършени дейности по изпълнение на стратегията за ВОМР на МИГ „Сливница – Драгоман“ за 2017 г. по подмярка 19.4
През 2017 г. МИГ „Сливница – Драгоман“ е започнала същинското изпълнение на стратегията за Водено от общностите местно развитие. За цялата година местната група е извършила следното:
· Със Заповед № РД 09-309/10.04.2017 г. е получено одобрение на бюджет по подмярка 19.4 за 2017 г.;

· Организирано и проведено е двудневно обучение на  местни лидери и потенциални бенефициенти на 15 и 16.12.2017 г. в комплекс „Алексиевата къща”, с. Гургулят, община Сливница. В обучението са участвали  общо 22 участника – 19 представители на общинските администрации на общините Сливница и Драгоман и 3 представители на нестопанския сектор /представители на читалищни настоятелства/. Основен акцент на обучението е поставен върху възможностите за кандидатстване по СВОМР и по конкретно по мерките 7.2, 7.5, 7.6 и 8.1. 

· Организирано и проведено е двудневно обучение на  екипа и членовете на колективния върховен орган на МИГ на 22 и 23.12.2017 г. в комплекс „Алексиевата къща”, с. Гургулят, община Сливница с участието на 12 човека.

· През 2017 г. в офиса на МИГ „Сливница – Драгоман“ са консултирани и информирани 31 потенциални бенефициенти по СВОМР на МИГ Сливница – Драгоман.
· Извършени са три броя публикации за популяризиране, информиране и публичност на дейността на МИГ „Сливница – Драгоман“ във вестник „Софийски вестник” на 19.10.2017 г., на 14.12.2017 г. и на 21.12.2017 г.

· Изготвено е Ръководство за кандидатстване по Стратегия за ВОМР на Сдружение МИГ „Сливница – Драгоман“, съгласно Наредба № 22 от 2015 г. Ръководството е отпечатано в тираж 300 бр.
· Отпечатани са материали за обучение - за обучение на екипа и членове на колективния върховен орган – 20бр., за местни лидери – 40бр.   
· За популяризиране на стратегията за ВОМР и на дейността на МИГ са изработени 150 бр. рекламни комплекти (тефтер, календар, химикал, торбичка и джобно календарче).

· Издаден е информационен бюлетин на МИГ брой 15 (за месец октомври 2017г.) в тираж 1000 бр. и информационен бюлетин брой 16 (за месец декември 2017 г.) в тираж 1000 бр.
· Електронната страница на МИГ Сливница – Драгоман www.mig-sd.org е поддържана от техническия асистент на МИГ, като на нея е качена цялата информация съгласно нормативните изисквания както следва:

1. Всички решения и протоколи от заседания на УС  и ОС;
2. Всички правила за работа на МИГ (ПППП);
3. Доклади за дейността и финансовите отчети за дейността на МИГ, представени в Централния регистър при Министерството на правосъдието;

4. Годишни доклади за отчитане изпълнението на стратегията за ВОМР, представяни пред УО на ПРСР;
5. Актуализирана индикативна годишна работна програма по стратегия за ВОМР на МИГ „Сливница – Драгоман“ за 2017 година;
6. Индикативна годишна работна програма по стратегия за ВОМР на МИГ „Сливница – Драгоман“ за 2018 година;
7. График за провеждане на информационни срещи, семинари, обучения, обществено обсъждане и др.

8. Важни съобщения, покани, снимки и др.

· Съгласно изискванията на чл. 28, ал. 1 и ал. 2 от Наредба № 1 от 2016 г. МИГ „Сливница – Драгоман“ на 27.01.2017 г. е заявила авансово плащане.
· През 2017 г. МИГ е осъществила следната кореспонденция:
1. писмо с изх. № 005/27.01.2017 г. до ДФЗ – заявка за авансово плащане за 2017 г.

2. писмо с изх. № 006/30.01.2017 г. до ДФЗ – допълнително представяне на списък на планираните, в процеса на провеждане и проведени обществени поръчки (Списък 2) за 2016 г.;
3. писмо с изх. № 007/30.01.2017 г. до УО на ПРСР – представяне на обобщен годишен доклад за извършени дейности за 2016 г.; 

4. писмо с изх. № 008/30.01.2017 г. до ДФЗ – заявка за междинно плащане за периода от 21.10.2016 до 31.12.2016 г.;
5. писмо с изх. № 010/13.02.2017 г. до УО на ПРСР – изпращане на годишен доклад за отчитане изпълнението на стратегията за ВОМР за 2016 г.;
6. писмо с изх. № 012/17.02.2017 до УО на ПРСР – отговор на писмо за допълнителна информация по заявление за одобрение на планирани дейности и разходи за 2017 г.;
7. писмо с изх. № 035/11.04.2017 г. до ДФЗ – възражение на наложена финансова корекция по заявка № 29/19/1/0/00023/01 по подмярка 19.1;

8. писмо с изх. № 038/27.04.2017 до ДФЗ – заявка за междинно плащане за периода от 01.01.2017 до 31.03.2017 г.;
9. писмо с изх. № 041/04.05.2017 г.  до ДФЗ – придружително писмо за предоставяне на допълнителни документи във връзка с допълнително писмо по заявка №23/19/4/00019/1/01;
10. писмо с изх. № 042/12.05.2017 г. до ДФЗ – придружително писмо за предоставяне  на допълнителни документи във връзка с допълнително писмо по заявка №23/19/4/00019/3/01;
11. писмо с изх. № 043/23.05.2017 г.  до ДФЗ – придружително писмо за предоставяне на допълнителни документи във връзка с допълнително писмо по заявка №23/19/4/00019/3/01;
12. писмо с изх. №0 44/06.06.2017 г.  до ДФЗ – придружително писмо за предоставяне на допълнителни документи във връзка с допълнително писмо по заявка №23/19/4/00019/3/01;
13. писмо с изх. № 047/16.06.2017 до ДФЗ – придружително писмо за предоставяне на застрахователни полици на застрахованото имущество на  МИГ;
14. писмо с изх. №0 49/27.07.2017 до ДФЗ – придружително писмо за предоставяне на допълнителни документи във връзка със заявка за авансово плащане;
15. писмо с изх. № 050/28.07.2017 до ДФЗ – заявка за междинно плащане за периода 01.04.2017 г. – 30.06.2017 г.;
16. писмо с изх. № 052/28.09.2017 г. до УО на ПРСР – заявление за одобрение на бюджет за 2018 г.;
17. писмо с изх. № 059/30.10.2017 г. до ДФЗ – заявка за междинно плащане за периода 01.07.2017- 30.09.2017 г.;
18. писмо с изх. № 060/01.11.2017 г. до ДФЗ – предоставяне на допълнителни документи във връзка с подадена заявка за плащане №23/19/4/00019/3/02;
19. писмо с изх. № 061/01.11.2017 г. до ДФЗ – предоставяне на допълнителни документи във връзка с подадена заявка за плащане №23/19/4/00019/3/03;
20. писмо с изх. № 062/07.11.2017 г. до УО на ПРСР – отговор на писмо за предоставяне на допълнителна информация във връзка с подадена заявление за одобрение на планираните разходи и дейности за 2018 г.;
21. писмо с изх. № 063/22.11.2017 г. до УО на ПРСР, ДФЗ – уведомление за провеждане на планирани обучения през месец декември 2017 г.

4.2.3. Извършени дейности по изпълнение на стратегията за ВОМР на МИГ „Сливница – Драгоман“ за 2018 г. по подмярка 19.4
· Със Заповед № РД 09-105/14.02.2018 г. е получено одобрение на бюджет по подмярка 19.4 за 2018 г.; 

· Участие на председателя на УС и екипът на МИГ „Сливница – Драгоман“ в международна конференция по подхода ЛИДЕР/ВОМР, проведена в к.к. Албена в периода 3-7 юни 2018 г., организирано от УО на ПРСР.

· На 23.08.2018 г. в гр. Казанлък изпълнителният директор на МИГ е взел участие в заседание на Общото събрание на асоциация „Българската национална лидер мрежа“.

· На 12.12.2018 г. и 13.12.2018 г. изпълнителният директор и експертът по СВОМР от екипа на МИГ „Сливница – Драгоман“ са взели участие в работна среща с местни инициативни групи по подхода ВОМР, проведена  в гр. София, хотел Рамада, организирана от УО на ПРСР.

· Проведени са два броя работни срещи на екипа и на членовете на Общото събрание на МИГ на 28.11.2018 г. в гр. Сливница и на 18.12.2018 г. в комплекс „Пали лула” с. Габер, община Драгоман. Общо в работните срещи са взели участие 24 участника.

· Организирано и проведено едно двудневно обучение на  местни лидери и потенциални бенефициенти на 18 и 19.05.2018г. в комплекс „Алексиевата къща”, с. Гургулят, община Сливница. В обучението са взели участие  общо 21 души – 17 представители на стопанския сектор, от които 6 земеделски производители, 3 физически лица и 1 представител на нестопанския сектор (представител на читалищно настоятелство). Основен акцент на обучението е бил представяне на мерки 4.1, 4.2, 6.4 и 8.1 от стратегията за ВОМР и представяне на процедурата за подбор на проектни предложения на МИГ „Сливница – Драгоман“, с акцент кандидатстване в ИСУН . 

· През 2018 г. в офиса на МИГ „Сливница – Драгоман“ са консултирани и информирани 13 потенциални бенефициенти за възможностите за кандидатстване по СВОМР.
· На 05.11.2018 г. е сключен договор с изпълнител „Никол Медиа Консулт” ЕООД, за извършване на проучване на мнението и нагласите на населението на територията на МИГ, относно прилагането на СМР. Информация относно проучването е представена по-долу.

· Направени са шест броя публикации за популяризиране, информиране и публичност на дейността на МИГ „Сливница – Драгоман“ във вестник „Софийски вестник” на 26.04.2018 г., на 31.05.2018 г., на 18.10.2018 г., на 08.11.2018 г., на 29.11.2018 г. и на 20.12.2018 г.

· За популяризиране на дейността на МИГ са изработени 200 бр. рекламни комплекти (тефтер, календар, химикал, торбичка, запалка и джобно календарче).
· Издаден е информационен бюлетин на МИГ брой 17 (за месец август  2018 г.) в тираж 1000 бр., информационен бюлетин брой 18 (за месец октомври 2018 г.) в тираж 1000 бр. и информационен бюлетин брой 19 (за месец декември 2018 г.) в тираж 1000 бр.

· През 2018 г. МИГ е осъществила следната кореспонденция:

1. писмо с изх. № 004/04.1.2018 г. до
УО на ПРСР за предоставяне на допълнителна информация във връзка с писмо с №19-19-2-01-33/14.12.2017 г.;
2. писмо с изх. № 005 04.1.2018 г. до УО на ПРСР и ДФЗ относно сключен договор за банков кредит – овърдрафт с „УниКредит Булбанк“ АД;
3. писмо с изх. № 006/29.01.2018 г. до УО на ПРСР относно предоставяне на годишен доклад за текущи разходи и популяризиране на СВОМР за 2017 г.;
4. писмо с изх. № 007/29.01.2018 г. до ДФЗ – заявка за междинно плащане за периода 01.10.2017г.-31.12.2017 г.;
5. писмо с изх. № 008/07.02.2018 г. до УО на ПРСР относно годишен доклад за отчитане изпълнението на СВОМР за 2017 г.;
6. писмо с изх. № 009/07.02.2018 г. до ДФЗ относно оттегляне на заявление за авансово плащане за 2017 г.;
7. писмо с изх. № 010/14.02.2018 г.
МФ
за съгласуване на условия по мярка 7.6 от СВОМР;

8. писмо с изх. № 015/26.03.2018 г.
до УО на ПРСР относно въведена процедура в ИСУН за прием на проектни предложения по мярка 4.2;
9. писмо с изх. № 019/19.04.2018 г.
до УО на ПРСР относно въведена процедура в ИСУН за прием на проектни предложения по мярка 4.1;
10. писмо с изх. № 020/
26.04.2018 г.
до УО на ПРСР и ДФЗ относно провеждане на обучение;
11. писмо с изх. № 026/04.05.2018 г.
до ДФЗ относно предоставяне на информация и доказателства по постъпило писмо от ДФЗ;
12. писмо с изх. № 027/
11.05.2018 г.
до УО на ПРСР в ИСУН - отговор на писмо за необходимост от корекция по процедура  по мярка 4.1;
13. писмо с изх. № 028/
11.05.2018 г.
до УО на ПРСР за промяна на споразумение за изпълнение на СВОМР на МИГ „Сливница-Драгоман“;
14. писмо с изх. № 029/
11.05.2018 г.
до Министерство на финансите с искане за съгласуване на условия на държавни помощи по мярка 6.4 от СВОМР;
15. писмо с изх. № 031/
23.05.2018 г.
до УО на ПРСР за участие на наблюдатели в работата на КППП по мярка 4.2 от СВОМР;
16. писмо с изх. № 034/
30.05.2018 г.
до УО на ПРСР – представяне на допълнителни документи;
17. писмо с изх. № 036/
01.06.2018 г.
до ДФЗ – предоставяне на информация и доказателства по постъпило писмо от ДФЗ;
18. писмо с изх. № 038/12.06.2018 г.
до ДФЗ – представяне на допълнителни документи;
19. писмо с изх. № 040/
21.06.2018 г.
до ДФЗ – представяне на допълнителни документи;
20. писмо с изх. № 041/
26.06.2018 г.
до УО на ПРСР за участие на наблюдатели в работата на КППП по мярка 4.1 от СВОМР;
21. писмо с изх. № 045/
18.07.2018 г. до ДФЗ – предоставяне на оценителен доклад по мярка 4.2 от СВОМР;
22. писмо с изх. № 046/
18.07.2018 г.
до ДФЗ относно свикване на общо събрание на Сдружение МИГ „Сливница – Драгоман“; 
23. писмо с изх. № 047/
30.07.2018 г.
до ДФЗ – заявка за междинно плащане за периода 01.04.2018 г. – 30.06.2018 г.;
24. писмо с изх. № 050/15.08.2018 г.
до ДФЗ – предоставяне на оценителен доклад по мярка 4.1 от СВОМР;
25. писмо с изх. № 054/
07.09.2018 г.
до ДФЗ – предоставяне на допълнител​ни документи;
26. писмо с изх. № 055/
11.09.2018 г.
до УО на ПРСР относно промяна на споразумение за изпълнение на СВОМР на МИГ „Сливница-Драгоман“;
27. писмо с изх. № 056/
11.09.2018 г.
до ДФЗ за предоставяне на допълнителни документи;
28. писмо с изх. №057/14.09.2018 г. до УО на ПРСР относно въведена процедура в ИСУН за прием на проектни предложения по мярка 6.4;
29. писмо с изх. № 058/
17.09.2018 г.
до УО на ПРСР за предоставяне на допълнителни документи във връзка със заявена промяна на СВОМР;
30. писмо с изх. № 060/
27.09.2018 г.
до ДФЗ - предоставяне на допълнител​на информация във връзка с писмо с №01-6300/547 от 20.08.2018 г. на ДФЗ;
31. писмо с изх. № 061/
27.09.2018 г.
до УО на ПРСР – заявление за одобрение за бюджет  за 2019 г. и документи;
32. писмо с изх. № 062/
09.10.2018 г.
до УО на ПРСР относно въведена процедура в ИСУН за прием на проектни предложения по мярка 7.2;
33. писмо с изх. № 063/
22.10.2018 г.
до УО ПРСР в ИСУН – отговор на необходимост от корекция по процедура  по мярка 7.2;
34. писмо с изх. № 065/
25.10.2018 г. до УО на ПРСР относно въведена процедура в ИСУН за прием на проектни предложения по мярка 7.6;
35. писмо с изх. № 066/
08.11.2018 г.
до УО на ПРСР в ИСУН – отговор на необходимост от корекция по процедура  по мярка 7.6;
36. писмо с изх. № 067/
07.11.2018 г.
до УО на ПРСР относно отваряне на мярка 8.1 от СВОМР на МИГ „Сливница-Драгоман“;
37. писмо с изх. № 068/
12.11.2018 г.
до УО на ПРСР относно участие на наблюдатели в работата на комисията по мярка 6.4 от СВОМР;
38. писмо с изх. № 069/
16.11.2018 г.
до УО на ПРСР относно активиране в ИСУН процедура за прием по мярка 7.5;
39. писмо с изх. № 070/
03.12.2018 г.
до УО на ПРСР за участие на наблюдатели в работата на КППП по мярка 7.2 от СВОМР;
40. писмо с изх. № 074/
18.12.2018 г.
до УО на ПРСР относно отговор по писмо относно подаден бюджет 2019 г.;
41. писмо с изх. № 081/
27.12.2018 г.
до УО на ПРСР за участие на наблюдатели в работата на комисията по мярка 7.6 от СВОМР.
Информация от извършено проучване на нагласите на населението на територията на МИГ „Сливница – Драгоман” относно прилагането на СВОМР
В процеса на изпълнение на стратегията по подмярка 19.4 е извършено проучване на нагласите на населението на територията на МИГ „Сливница – Драгоман“. То е извършено в края на 2018 г. като за целта е разработен въпросник с повече от 30 въпроса. Като част от проучването са изготвени анкетни карти, които са попълнени от 52 представители на местната общност, огромната част от които постоянно пребиваващи на територията. Обхванатите от проучването хора са широк възрастов диапазон, с различен социален статус, работа и образование, като около 2/3 от тях са нямали връзка със структурите на МИГ. 
Проучването на нагласите на населението от територията на МИГ относно прилагането на стратегията за ВОМР е проведено с цел да предостави на екипа и органите на управление на МИГ своевременна информация за силните и слабите страни на тяхната работа, както и сферите, по които следва да се насочат усилията в следващите години. Тъй като МИГ „Сливница – Драгоман“ изпълнява вече втора стратегия за местно развитие, проучването проследява подкрепата на населението на територията за МИГ и оценява извършеното до момента от екипа и органите на управление на МИГ. 

Съгласно анкетите, попълнени от екипа на МИГ, неговите членове са на мнение, че познават напълно СВОМР и качеството й е на много високо ниво. Пълно е одобрението и относно качеството на процедурите за прилагане на стратегията, в т.ч. и процедурите за прием на проектни предложения. Пълно единодушие има в анкетите на членовете на екипа и по отношение на  интереса на населението към СВОМР. Всички те са изразили увереност, че интересът на жителите на територията на МИГ към стратегията е много голям. 
Данните от проучването показват, че местната общественост познава добре структурата на МИГ, нейните органи на управление и техните роли и отговорности в процеса на изпълнение на стратегията за ВОМР. Това е показател за добрата работа, която е извършена от МИГ “Сливница – Драгоман“ и е свързана с информиране и популяризиране на стратегията за ВОМР и на самата МИГ. МИГ „Сливница – Драгоман“ се ползва с широко обществено доверие поради успешното изпълнение на стратегия за местно развитие през периода 2007 – 2013 г. и два проекта за подготвителни дейности през миналия и настоящия програмни периоди, но и поради отличната комуникация с местната общност. Местната инициативна група е получила много високи оценки за своята квалификация и работа, което също е показател за изключително високото мнение на жителите от територията.
Голяма част от анкетираните лица, както от екипа на МИГ, така и от Общото събрание, са участвали пряко или са запознати в голяма степен с разработването и изпълнението на стратегията за ВОМР. Техният опит е от голямо значение за успешното изпълнение на стратегия за ВОМР. 
Според проучването работата на МИГ е довела до високо ниво на очакванията за положителна промяна на ситуацията на територията на МИГ. Доверието в екипа на МИГ и работата на сдружението е на много високо ниво. Почти пълна е подкрепата от всички анкетирани лица, което говори за изключително високи очаквания. Анкетираните са поставили много висока оценка сътрудничеството между партньорите в сдружението, както и между МИГ „Сливница – Драгоман“ и други МИГ в страната и чужбина. По-ниско са оценени взаимодействията с УО на ПРСР и особено с ДФЗ – РА. 
Резултатите от проучването показват много добро познаване на подхода ВОМР и нормативната база в контекста на изпълнение на стратегията за ВОМР, което в голяма степен се дължи на високото качество на провежданите от екипа на МИГ информационни кампании.  
Общият извод от проведеното проучване е, че МИГ е добре разпознаваем на територията си и се ползва с широка обществена подкрепа, но местната общност подхожда с известна доза недоверие към възможностите на СВОМР да решава обществените проблеми. Отправена е препоръка това отношение да се измери и през 2019 г., когато се предполага, че ще са факт и първите сключени договори по стратегията за ВОМР. В допълнение, сътрудничеството на МИГ с ДФЗ – РА се посочва като един от проблематичните въпроси за дейността сдружението и създава недоверие у жителите на територията в качеството им на потенциални бенефициенти. 
4.2.4. Извършени промени в бюджетите по подмярка 19.4
МИГ „Сливница – Драгоман“ не е извършвала промени в одобрените си бюджети за 2016 г., 2017 г. и 2018 г.
4.2.5. Изпълнение на бюджетите по подмярка 19.4

МИГ „Сливница – Драгоман“ е изпълнила всички дейности, заложени в бюджета за 2016 г. От заложените средства в размер 22 765,68 лв., МИГ е изразходвала 22 709,86 лв., или 99,75%. Възстановени от ДФЗ са средства в размер 22 665,70 лв. или 99,81% от заявената сума.
За 2017 г. МИГ „Сливница – Драгоман“ не е изпълнила всички дейности, заложени в бюджета за годината. Не са извършени разходите, свързани с провеждане на комисии за оценка на проектни предложения, тъй като такива не са постъпвали в МИГ. Причините за това са посочени в съответните части на настоящата оценка. Също така не са извършени и заявените от МИГ разходи, свързани с публични отношения, разходи за организиране на срещи на МИГ, разходи за работа в мрежа, участие на екипа и членовете на колективния върховен орган в срещи с други МИГ. Всички останали заявени за 2017 г. разходи са били извършени от МИГ, като от общата заявена сума 90 271 лв. са изразходвани 81 729,89 лв., което е 90,54%. Възстановени от ДФЗ са средства в размер 80 335,30 лв. или 98,29 % от заявената сума.
За 2018 г. МИГ е извършила всички дейности, включени в бюджета за годината. От заявените 99 138 лв. са изразходвани 92 113,38 лв., което е 92,91 %. Разликата в изразходваните и заявените средства идва главно от по-малкия размер на изразходвани средства за провеждане на комисии за оценка на проектни предложения. От заявените 37 776,00 лв. за първото шестмесечие на 2018 г. са възстановени от ДФЗ средства в размер 36 443,53 лв. или 96,47%. На 30.01.2019 г. е подадена заявка за одобрение на разходите за второто шестмесечие на 2018 г. на стойност 54 337,38 лв., която към момента на изготвяне на настоящата оценка не е възстановена. 
Фигура 3. Изпълнение на бюджетите на МИГ „Сливница – Драгоман“ по години

4.2.6. Изпълнение на индикаторите по подмярка 19.4

Изпълнение на индикаторите за 2016 г.

	Индикатор
	Мъже
	Жени
	Общо

	
	< 25
	≥25
	< 25
	≥25
	

	Брой консултирани потенциални бенефициенти
	-
	20
	-
	8
	28

	Брой на участниците в обучения
	-
	25
	-
	10
	35

	Брой на участниците в семинари и информационни срещи
	-
	-
	-
	-
	-


Изпълнение на индикаторите за 2017 г.

	Индикатор
	Мъже
	Жени
	Общо

	
	< 25
	≥25
	< 25
	≥25
	

	Брой консултирани потенциални бенефициенти
	1
	18
	-
	12
	31

	Брой на участниците в обучения
	-
	20
	-
	14
	34

	Брой на участниците в семинари и информационни срещи
	-
	-
	-
	-
	-


Изпълнение на индикаторите за 2018 г.

	Индикатор
	Мъже
	Жени
	Общо

	
	< 25
	≥25
	< 25
	≥25
	

	Брой консултирани потенциални бенефициенти
	-
	28
	1
	15
	44

	Брой на участниците в обучения
	-
	13
	1
	7
	21

	Брой на участниците в семинари и информационни срещи
	-
	-
	-
	-
	-


Както е видно от представената в трите таблици информация МИГ „Сливница – Драгоман“ през 2016, 2017 и 2018 година е работила активно за изпълнение и популяризиране на стратегията си за ВОМР. Местната група е поставила фокус върху консултирането на потенциалните бенефициенти относно възможностите, които представя стратегията за ВОМР и върху обученията за нейното прилагане. Информацията относно стратегията МИГ е предоставяла посредством публикации в местния печат и своята интернет страница. Това е компенсирало отсъствието на проведени информационни семинари и срещи.

Фигура 4. Брой на консултираните потенциални бенефициенти към стратегията за ВОМР и брой на участниците в обученията, извършени от МИГ (изпълнение на индикаторите по подмярка 19.4 по години) 

От представената на горната фигура информация е видно, че през първите две години от изпълнението на стратегията за ВОМР МИГ е имала почти сходни резултати като брой обучени и консултирани представители на местната общност. За 2016 г. следва да се има предвид, че това е постигнато в рамките на 2 месеца. Тогава местната общност е разполагала с информация, че приемите по стратегията за ВОМР ще започнат през 2017 г. и се забелязва засилен интерес от консултиране. След като става ясно, че през 2017 г. няма да има отворени приеми за проекти към СВОМР броят на консултациите рязко пада, като за цялата година е по-нисък от този за двата месеца на 2016 г. Следвайки същата тенденция през 2018 г. след като МИГ обявява откриването на приеми се увеличава и броят на консултираните потенциални бенефициенти, който за цялата година достига 44. Участниците в проведените от МИГ обучения, които са съобразени с приемите по стратегията не се увеличават, тъй като всички желаещи са били обучени вече през 2016 г. и 2017 г.
Като цяло от представената информация може да се заключи, че МИГ „Сливница – Драгоман“ е извършила значителна работа по изпълнение на стратегията от гледна точка на предоставянето на обучения и консултации на местната общност – 103 консултирани и 90 обучени предтавители на местната общност. 
Прави впечатление и включването на мъже и жени под 25 годишна възраст в обученията и консултациите. Участието на жени в обученията и консултациите е около 35%, което е добър показател за прилагането на хоризонталните политики на Европейския съюз, залегнали в стратегията за ВОМР на МИГ „Сливница – Драгоман“. 
Фигура 5. Участие на жени и мъже в обученията и консултациите, проведени от МИГ

4.2.7. Проблеми и предизвикателства при изпълнението на подмярка 19.4 на стратегията за ВОМР

При изпълнение на дейностите по подмярка 19.4 за 2016 г. МИГ не е срещнала проблеми.
При изпълнение на дейностите по подмярка 19.4 за 2017 г. МИГ посочва следните проблеми:
· Промени в нормативната база, регламентираща прилагането на подхода ВОМР, довели до невъзможност за откриване на прием за проекти към стратегията за ВОМР;

· Закъснение от страна на ДФЗ за предоставяне на необходими за откриването на приеми по стратегията документи, което също е попречило за изпълнение на индикативната работна програма по изпълнението на стратегията;

· Неспазване от страна на ДФЗ на срокове за обработка на заявление за авансово плащане за 2017 г., както и невъзстановяване на извършени от МИГ разходи, което е довело до финансова нестабилност на МИГ и необходимост от сключване на банков кредит овърдрафт с „УниКредит Булбанк“АД клон Сливница. За отпускането на кредита МИГ „Сливница – Драгоман“ е направила особен залог на вземанията по споразумението за изпълнение на СВОМР и особен залог върху служебния си автомобил.

При изпълнение на дейностите по подмярка 19.4 за 2018 г. МИГ посочва следният основен проблем:
· Поради възникнали проблеми по изпълнението на различни проекти от страна на общините, включени в състава на УС на МИГ „Сливница – Драгоман“, плащанията към сдружението от страна на ДФЗ са били преустановени. Поради това на 20.08.2018 г. се е провело извънредно Общо събрание, на което е взето решение за промяна в Устава на МИГ „Сливница – Драгоман“ и промяна в Управителния съвет на сдружението. Промените в Устава са свързани с отпадане на задължението в състава на УС на сдружението задължително да участват двете общини. 

4.2.8. Изводи и препоръки

През 2016 г. МИГ „Сливница – Драгоман“ е извършила необходимите дейности за изпълнение на стратегията за ВОМР. МИГ е осигурила договори с изпълнители на основни за изпълнението на стратегията дейности, провела е консултации, обучения и работни срещи, както е и информирала местната общност относно дейностите по изпълнение на стратегията за ВОМР. МИГ е използвала целия заявен бюджет, което говори за извършеното добро планиране на необходимите средства за 2016 г. и е поставила основите за успешното прилагане на стратегията за ВОМР. Постигнати са високи стойности на резултатите на индикаторите за обучени и консултирани хора от територията предвид краткия срок, с който е разполагала МИГ (от 21.10.2016 г. до 31.12.2016 г.).

За 2017 г. МИГ е организирала и провела обучения за местни лидери, потенциални бенефициенти и за членовете на групата за прилагане на стратегията. Със същата насоченост е и изготвеното ръководство за кандидатстване. МИГ е провела информационна кампания, представяща всички аспекти от прилагането на стратегията за ВОМР. МИГ не е реализирала единствено дейностите, свързани с оценката на проекти поради причини, описани по-горе. Поради същите причини и постигането на индикаторите за консултирани и обучени хора е на по-ниско ниво. Може да се заключи, че за 2017 г. МИГ е предприела правилни действия спрямо създалата се обстановка при прилагането на подхода ВОМР, като е подготвила изпълнението на стратегията за 2018 г.
През 2018 г. МИГ е извършила необходимите действия за обучение и информиране на местната общност, като най-важното – организирала е оценката на получените по откритите приеми проекти. През 2018 г. МИГ е извършила дейностите по подмярка 19.4 на високо професионално ниво, спазвайки нормативно установените изисквания и срокове и отговаряйки на очакванията на местната общност.
 В заключение може да се посочи, че към момента на изготвяне на настоящата оценка МИГ изпълнява успешно дейностите по подмярка 19.4. От много голямо значение за това е опитът и професионализмът на членовете на екипа на МИГ, на членовете на УС, както и подкрепата на местната общност за групата.
Предвид част от изложените по-горе проблеми наличието на реален финансов ресурс на МИГ, преди началото на изпълнението на стратегията за ВОМР, в значителна степен помогна за непрекъсване на работата на МИГ вследствие на възникналите финансови проблеми. Това може да се посочи като едно от достиженията на МИГ „Сливница – Драгоман“, които му осигуряват финансова стабилност и гарантират успешното изпълнение на стратегията за Водено от общностите местно развитие. Това е и показател за важността от подкрепата на местната общност за съществуването на МИГ и изпълнението на стратегията за ВОМР.

5. Заключение 

От събраната и представена в настоящия документ информация е видно, че в изпълнение на подмярка 19.2 МИГ „Сливница – Драгоман“ е извършила приеми на проектни предложения по 6 от общо 7 мерки от стратегията за Водено от общностите местно развитие. По 5 от мерките са получени общо 12 проекта, а са одобрени 9 проекта, като два са отхвърлени, а един проект е поставен в резервен списък. По мярка 7.5 в МИГ не са получени проектни предложения и целият бюджет в размер на 110 000 лева е наличен. Общата заявена субсидия на одобрените от МИГ проектни предложения е в размер на 1 004 986,10 лева, което е 56,05% от общия финансов размер на стратегията, като следва да се има предвид, че по мерки 7.5 и 8.1 целият разполагаем бюджет в размер на 160 000 лева е на лице.

Фигура 6. Стойност на одобрените от МИГ проектни предложения и техния дял от одобрения бюджет

Местната инициативна група е одобрила проекти за почти целия финансов ресурс по мерки 4.2 и 7.6. По мерки 4.1, 6.4 и 7.2 МИГ е одобрила проекти за около половината от разполагаемия по стратегията за ВОМР бюджет. Тъй като по мярка 7.5 не е заявен интерес от потенциални бенефициенти е целесъобразно МИГ да изготви и подаде проектно предложение. Това е в съответствие с разпоредбите на Наредба № 22 от 2015 г. и е съгласно стратегията за ВОМР, в която МИГ е допустим кандидат по мярка 7.5. По този начин финансовият ресурс по мярката ще бъде оптимално насочен в полза на местната общност. 
Видно от представената информация е, че МИГ е извършила значителна по обем работа и се е справила успешно с възникналите по време на изпълнението на стратегията предизвикателства. Предстои да се получи информация от ДФЗ относно извършените от МИГ процедури и оценки на проекти, да се сключат договори с одобрените бенефициенти и след това може да се получи най-точна информация относно степента на договаряне на средствата по проекта.
Към момента на изготвяне на настоящата оценка МИГ е успяла в значителна степен да постигне напредък по изпълнението на следните индикатори, представени на долната фигура.
Фигура 7. Изпълнение на индикаторите за цялостното прилагане на стратегията за ВОМР на МИГ „Сливница – Драгоман“

За краткия период си на функциониране и предвид описаните по-горе трудности в работата си, МИГ е успяла да изпълни с около 1/3 важни индикатори като проведени обучения и брой лица, участвали в тях. 12% е достигнало и изпълнението на индикатора за броя на лицата от уязвимите групи, участвали в обучения, семинари и информационни срещи.

В заключение може да се направи извод, че към 31.03.2019 г. МИГ „Сливница – Драгоман“ е постигнала много високо ниво на изпълнение на стратегията за ВОМР. Следва да се има предвид, че етапът на извършване настоящата оценка е ранен и поради причини извън компетенцията на МИГ все още не са постигнати индикаторите от стратегията, касаещи подмярка 19.2. 
Основната препоръка към МИГ за успешното прилагане на стратегията за ВОМР е да продължи да работи както през периода, предмет на настоящата оценка. Според събраната и анализирана информация местната група е успяла да се справи на високо ниво с изпълнението на своята стратегия и е преодоляла възникналите по време на оценявания период трудности и проблеми. До голяма степен това се дължи и на опита и професионализма на екипа и местната група като цяло, както и подкрепата на местната общност. 

Изпълнението на подмярка 19.4, осигуряваща средствата за управление и популяризиране на стратегията за ВОМР на МИГ „Сливница – Драгоман“ е извършено от МИГ с висока прецизност, професионализъм, гъвкавост и умение за планиране.
Фигура 8. Изпълнение на бюджета по подмярка 19.4 от страна на МИГ „Сливница – Драгоман“. Данните за 2018 г. са за първото шестмесечие, тъй като към датата на изготвяне на настоящата оценка заявката за второто шестмесечие все още не е одобрена от ДФЗ. В % са дадени стойностите на одобрение на извършените от МИГ разходи от страна на ДФЗ.

Видно от информацията на фигурата е, че МИГ е извършила и отчела към ДФЗ обосновани разходи, които почти изцяло са били възстановени. Това е доказателство за точната и професионална работа на екипа на МИГ. Доброто планиране от страна на МИГ на средствата за управление се доказва от факта, че за трите години, предмет на настоящата оценка МИГ няма извършена нито едно промяна в одобрените си бюджети, както и от данните за усвояване на заявените си годишни бюджети, показани на следващата фигура.

Фигура 9. Планиране и изпълнение на бюджета по подмярка 19.4 от страна на МИГ „Сливница – Драгоман“. Данните за 2018 г. са за цялата година, тъй като към датата на изготвяне на настоящата оценка информацията за исканите за възстановяване от ДФЗ средства е била налична. В % са дадени стойностите на изразходените спрямо планираните за всяка година средства.

МИГ е постигнала успешно изпълнение на дейностите по подмярка 19.4, спазвайки всички нормативни изисквания и провеждайки интензивна кореспонденция с Управляващия орган на Програмата за развитие на селските райони и Държавен фонд „Земеделие“. 

Данните, представени в настоящата оценка, се потвърждават и от данните, които са представени в извършеното от МИГ проучване на общественото мнение на местната общност относно прилагането на стратегията за Водено от общностите местно развитие.
Това е доказателство и потвърждение за високата квалификация на екипа и управленския състав на МИГ, за високото качество на взиманите от тях решения и извършваните от тях действия.

Основна препоръка от настоящата оценка е МИГ да продължи да изпълнява задълженията си при прилагането на стратегията за ВОМР на високо професионално ниво, както и досега. За постигането й е необходимо МИГ да запази високото качество на административния си капацитет, да не позволи драстични (дори никакви) промени в състава на екипа и Управителния съвет и да бъде в постоянен диалог с местната общност (чрез организиране на различни събития, чрез интернет сайта си, чрез посещения в офиса си и др.). 
За успешното прилагане на стратегията за ВОМР МИГ „Сливница – Драгоман“ следва да извършва периодична текуща оценка на този процес. По този начин МИГ може да получи важна информация относно прилагането на СВОМР, базираща се на извършен анализ, която да бъде използвана за взимането на съответните управленски решения когато е необходимо.

6. Използвани съкращения
	ВОМР
	Водено от общностите местно развитие

	ДФЗ
	Държавен фонд „Земеделие“

	ЗПЗП
	Закон за подпомагане на земеделските производители

	ЗУСЕСИФ
	Закон за управление на средствата от европейските структурни и инвестиционни фондове

	ИЕ
	Изпълнителен екип

	ИСАК
	Интегрирана система за администриране и контрол

	ИСУН
	Интегрирана система за управление и наблюдение

	КИП
	Комисия за избор на проекти

	КППП
	Комисия за подбор на проектни предложения

	МИГ
	Местна инициативна група

	ОС
	Общо събрание

	ПКПП
	Процедура и критерии за подбор на проекти

	ПРСР
	Програма за развитие на селските райони

	ПППП
	Процедура за подбор на проектни предложения

	СВОМР
	Стратегия за Водено от общностите местно развитие

	УО
	Управляващ орган

	УС
	Управителен съвет


ОБЩО СЪБРАНИЕ

